ท่องเที่ยวตรังปีใหม่ สะพัด 70ล.
ททท.ตรังสรุปท่องเที่ยวปีใหม่เงินสะพัดกว่า 70ล้านบาท กว่า 80% เป็นนักท่องเที่ยวชาวไทย
13 ม.ค. 2553

ททท.ตรังสรุปท่องเที่ยวปีใหม่เงินสะพัดกว่า 70ล้านบาท กว่า 80% เป็นนักท่องเที่ยวชาวไทย
 นายบูรณศักดิ์ ฤกษ์สำรวจ ผอ.การท่องเที่ยวแห่งประเทศไทย สำนักงานตรัง เปิดเผยว่า ในช่วงเทศกาลปีใหม่ 2553 พบว่า จ.ตรังมีเงินหมุนเวียนสะพัดประมาณ 70 ล้านบาท โดยมีนักท่องเที่ยวที่เดินทางมาเที่ยวใน จ.ตรัง ทั้งชาวไทยและต่างชาติ รวมทั้งหมด 15,000 คน ซึ่งส่วนใหญ่เป็นนักท่องเที่ยวชาวไทย 80% ที่เดินทางมาจากภาคกลางและภาคใต้ และนอกจากนี้ยังมีนักท่องเที่ยวแบบขาจรอีก 30,000 คนที่มาจากจังหวัดใกล้เคียงและภูมิภาคเดียวกัน เช่น พัทลุง สงขลา นครศรีธรรมราช สุราษฎร์ธานี ปัตตานี ยะลาและนราธิวาส มักนิยมเดินทางมาเยี่ยมญาติ และท่องเที่ยวตามชายทะเลแบบเช้าไปเย็นกลับ 
ส่วนที่เหลืออีก 20% เป็นชาวต่างชาติ ในแถบยุโรป กลุ่มแสกนดิเนเวีย สวีเดน เยอรมัน รัสเซีย นอร์เวย์ และฟินแลนด์ ซึ่งนักท่องเที่ยวกลุ่มดังกล่าว มักนิยมไปท่องเที่ยวตามทะเล เกาะแก่งต่างๆ